**OBRAZLOŽENJE PROGRAMA ZA 2021. GODINU**

Naziv programa:

1. DECENTRALIZIRANE FUNKCIJE:

**Sažetak djelokruga rada**

Dom za starije osobe Novigrad, ustanova je socijalne skrbi koja u okviru stalno smještaja pruža usluge stanovanja, prehrane i održavanje osobne higijene te brine o zdravlju i slobodnom vremenu za 185 korisnika. Od toga 20 korisnika je smješteno u posebnom odjelu prilagođenom za oboljele od alzheimerove bolesti.

Osim stalnog smještaja Dom pruža i vaninstitucionalne usluge - dostava toploga obroka starijim sugrađanima, te posuđivanje opreme.

Odlukom o kriterijima, mjerilima i načinu financiranja uređuje se godišnja visina sredstava za decentralizirane funkcije i to posebno za zaposlene, materijalne i financijske rashode te za nabavku nefinancijske imovine. Iskazuje se prema ekonomskoj klasifikaciji i grupama rashoda. U planu proračuna za 2021.godinu sredstva su prema uputama nadležnog ministarstva povećana za 3 % u odnosu na 2020.godinu.

Program rada ustanove ujedinjuje tri odjela: odjel zdravstvene zaštite i njege, odjela prehrane i održavanja ustanove te poslove socijalnog rada, radne terapije, računovodstvene i administrativne poslove.

**Zakonske im druge podloge na kojima se zasnivaju programi**

Zakon o proračunu (NN br.87/08), Zakon o socijalnoj skrbi, Zakon o fiskalnoj odgovornosti.

**Usklađeni ciljevi, strategija i programi**

Programom rada želimo poboljšati standard postojećih usluga i kvalitetu života korisnika doma. Održavanje i poboljšanje uvjeta stanovanja korisnika ulaganjem u održavanje zgrade.

Pravovremenom nabavom roba i usluga kao i pravovremenom podmirivanju nastalih obveza omogućujemo kvalitetniji život korisnika.

**Ishodište i pokazatelji na kojima se zasnivaju izračun i ocjene potrebnih sredstava za provođenje programa**

Vrijednost programa procjenjuje se temeljem višegodišnjeg iskustva i uputama Ministarstva financija za izradu proračuna za razdoblje (2021-2023)

**Pokazatelji uspješnosti programa:**

S minimalnim sredstvima temeljem financijskog plana ostvariti sve zadane ciljeve to jest brigu za 185 stalno smještenih korisnika u ustanovi. Dodatno još spremamo i otpremamo 20 obroka sa naše starije sugrađane.

**Ostvareni ciljevi programa i rezultati za prethodnu godinu:**

U 2019.godini plan osnovne djelatnosti je realiziran.

Prihodi naplaćeni od opskrbnine korisnika (vlastiti prihodi) naplaćeni su u visini plana odnosno bilježi se porast u odnosu na 2018.godinu, dok su prihodi od proračuna bili u visini planiranih. Uprihodovali smo i sredstva ugovorenih obveza.

Sredstva za zaposlene kao i materijalne i financijske rashode te za nabavku nefinancijske imovine trošene su po planu u cijelosti. Isto tako su utrošena i sva ugovorena sredstva.

1. PLAN ZA ZDRAVLJE I SOCIJALNO BLAGOSTANJE

**Obrazloženje programa:**

Program provodimo tijekom cijele godine s ciljem da stalno smještenim korisnicima u ustanovu pružimo kvalitetniju zdravstvenu uslugu.

**Opći i posebni ciljevi:**

S pomoću spomenutog programa pružamo stalno smještenim korisnicima specijalističke preglede bez odlazaka u veće centre.

Program se provodi u ustanovi sa postojećim medicinskim kadrom kao i sa specijalistima s kojima je sklopljen ugovor i to za primarnu zdravstvenu zaštitu (144 sata godišnje ili 12 sati mjesečni), specijalističku ordinaciju fizikalne medicine (54 sata godišnje ili jednom mjesečno po 4,5 sati) i specijalističku ordinaciju fizikalne medicine **(**54 sata godišnje ili jednom mjesečno po 4,5 sati) Planirana sredstva za provedbu navedenog programa iznose 52.164,00 kn godišnje.

**Ostvareni ciljevi:**

Smanjen odlazak specijalistima, dizanje nivoa samosvijesti korisnika, bolja pokretljivost.

Zbog pandemije covid-19 u 2020.godini smanjio se broj korisnika najviše krajem godine.

To je utjecalo na smanjene prihode u odnosu na planirane, također su porasli i troškovi.

Nadamo se da se to neće odraziti i u 2021.godini.

1. VANINSTITUCIONALNE USLUGE

**Opći i posebni ciljevi**

Priprema i odvoz hrane domaćinstva kao i uvid u ostale potrebe nemoćnih osoba.

**Ostvareni ciljevi programa**

S danim sredstvima opskrba starijih osoba s toplim obrokom dnevno. Grad Novigrad navedeni program sufinancira sa 20.000,00 kn godišnje.

Zadovoljstvo primatelja usluga te sve veće potraživanje po navedenoj usluzi. Dobra suradnja s lokalnom zajednicom i obilazak starijih osoba.

1. ODJEL ZA OBOLJELE OD ALZHEIMEROVE BOLESTI

**Obrazloženje programa**

Program će se provoditi u ustanovi u posebnom odjelu prilagođenom za boravak osoba s navedenom bolešću.

**Opći i posebni ciljevi**

Cilj navedenog programa je kvalitetnija briga o osobama koje su oboljele od Alzheimerove bolesti i pružanje usluga. Prvenstveno je u odjelu potrebno zaposliti osobe prema Pravilniku, kako bi oboljele osobe imale pravilnu skrb i njegu, kako tijekom dana tako i tijekom noći i neradnih dana. Osposobljen je odjel za 20 korisnika za koje bi brinulo 3 medicinske sestre i 5 njegovateljica.

U program su osim Županije Istarske uključeni i gradovi, koji imaju smještene osobe u ustanovi. Tako planiramo u sufinanciranje uključiti i grad Novigrad, Buje i Pazin te sve zainteresirane zajednice odnosno općine.

**Ostvareni ciljevi:**

U 2020. godini sklopljeni je ugovor o sufinanciranju navedenog programa sa gradom Novigradom u visini 10.000,00 kn godišnje sa gradom Pazinom u visini 10.000,00 kn godišnje, sa gradom Buje u visini 11.000,00 kn godišnje, te sa Županjijom Istarskom u visini 294.000,00 kn godišnje.

U Novigradu, 09.12.2019

 Ravnatelj

 Ines Mika, dipl.iur